Ukrainada prezident Zelenskiyning korteji avtobuslar bilan to‘qnashdi (video)

Ukrainaning Zaporojye viloyatida kurortlardan qaytayotganlarni olib kelayotgan avtobuslar kolonnasi prezident Vladimir Zelenskiyning korteji bilan to‘qnashdi. Bu haqda “Korrespondent.net” xabar bermoqda.

Avtobuslar bilan kortejdagi uchta avtomobil to‘qnashgan. Ular yaxshigina pachoq bo‘lgani, avtobuslardan biri esa yo‘l chetiga borib qolganini ko‘rish mumkin.
Mahalliy politsiya so‘zlariga ko‘ra, avtobuslar yo‘lovchilari, jumladan, bolalar, jabrlanmagan.

Zelenskiy kortejda bo‘lmagan; u oldinroq Kiyevga samolyotda qaytgandi.